כפר הנוער בן שמן

[250px|ממוזער|שמאל|כתובת חקוקה בכניסה לכפר הנוער בן שמן: '''[ברוך כהנא מפלואשתי רומניה הקדיש הונו בסך ששת אלפים ל"מ לקרן הקימת לישראל בשנת תר"ע ולאחריה לשם בנין המושב בן-שמן. הדירקטוריון של הקק"ל הציב ציון זה לזכר המפעל**]]
**בֶּן-שֶׁמֶן (כְּפַר הַנּוֹעַר)** הוא [[כפר נוער]] בקרבת ה[[מושב]]ים [[בן שמן]] ו[[גינתון]]. בו [[פנימייה]], [[בית ספר יסודי]] ו[[בית ספר תיכון]].

== היסטוריה ==
האתר שבו הוקם כפר הנוער נקרא עד לראשית המאה ה-20 בשם "בית עריף" והיה אחת מהאחוזות של הכפר הערבי [[נעלין]]. היישוב בית עריף נזכר ב[[אונומסטיקון (אוסביוס)]] מן המאה ה-4 לספירה והוא מופיע גם ב[[מפת מידבא]]. עם קום המדינה, הועתק השם ההיסטורי לאתרו של הכפר הערבי [[דיר טריף]] עקב המצלול הלשוני ([[בית עריף]]).

כפר הנוער נוסד בשנת [[1927]] על אדמות בית החרושת [[חדיד (בית חרושת)|חדיד]] על ידי ד"ר [[זיגפריד להמן]], מתוך מטרה להנחיל לילדים ולנוער ערכי [[ציונות]], עבודת האדמה והערכת בני האדם. מבני הכפר תוכננו על ידי האדריכל הארצישראלי [[פריץ קורנברג]]. [[וילפריד ישראל]] שימש בתפקיד נשיא כפר הנוער בן־שמן משנות העשרים ועד יום מותו (1943). הראשונים שהתחנכו בכפר היו ילדים מ[[קובנה]]. עם הזמן הצטרפו לכפר תלמידים חדשים מן הארץ ומחוצה לה.

ב-[[1932]] קלט כפר הנוער את הקבוצה הראשונה של [[עליית הנוער]], קבוצה של 12 נערים ונערות שהגיעו ארצה על ידי [[רחה פראייר]]. קבוצה זו סימנה את תחילתה של תנועת עלייה גדולה, שמנתה בסופה מאות אלפי ילדים ובני נוער מכל תפוצות ישראל.

בימי [[המרד הערבי הגדול]] נורו יריות על הכפר לעיתים תכופות.

ב-[[1940]] נערך בו חיפוש אחר נשק על ידי הבולשת הבריטית ונאסרו המנהל וצוות ההוראה, משפטם, [[משפט בן שמן]], עורר סערה גדולה.

ב[[מלחמת העולם השנייה]] קלט הכפר כמות נכבדה של ילדים פליטים מאירופה אשר ברחו מאימי השואה. ילדים אלו השתלבו לאחר מכן במערכות הביטחוניות וההתיישבות הציונית והיוו דוגמה מכוננת להצלחתו של כפר הנוער והצוות החינוכי שבו להנחיל ערכים תחת מחסור תקציבי ואיומים קיומיים. חניכי וחניכות הכפר שילבו לימודי חקלאות עם אימונים מטעם ארגון ההגנה.

עד קום המדינה היה מוקף הכפר ביישובים [[ערבים|ערביים]]. לפי [[תוכנית החלוקה]] של ה[[או"ם]] משנת [[1947]] היה המקום אמור להיכלל בשטח המדינה הערבית. כפר הנוער ובצמוד אליו הכפר בן שמן (כיום - [[כרם בן שמן]]) היו במצור מיד לאחר קבלת החלטת החלוקה ב-[[29 בנובמבר]] 1947, והסתמכו להגנתם על כלי נשק שנמצאו בסליק חבוי.

רוב מורי ותלמידי כפר הנוער פונו לפנימיית [[הדסה נעורים|נעורים]] ליד [[נתניה]]. אפשר היה להגיע למקום רק בשיירות. שיירה שיצאה לבן שמן ב-[[14 בדצמבר]] 1947 הותקפה ליד מחנה בית נבאלא על ידי חיילי [[הלגיון הירדני]] ו-13 מאנשיה נהרגו ([[שיירת בן שמן]]). לאחר מכן הסכימו הבריטים לתת ליווי צבאי לשיירות לבן שמן עד צאתם מהארץ, ואחרי צאתם, קויים הקשר רק על ידי מטוסים. הערבים היו צולפים על מסלול הנחיתה ולאחד הטייסים, [[צבי זיבל]], הוענק [[אות גיבור ישראל]] על אומץ ליבו בקיום הקשר עם בן שמן. הגנת המקום הוטלה על פלוגה מגדוד 54 של [[חטיבת גבעתי (תש"ח)|חטיבת גבעתי]]. ב-[[14 במרץ]] [[1948]] הגיעה למקום בשיירה, פלוגה א' של גדוד 51 גבעתי (הפלוגה הדתית של [[חי"ש]] תל אביב), בפיקודו של אליהו חן-ציון שהגנה על המקום, ביחד עם התלמידים הבוגרים, כל תקופת המצור עד להסרתו ב[[מבצע דני]].

במקום [[חווה חקלאית]], בה עובדים ומתמחים התלמידים, אשר רובם לומדים לקראת [[תעודת בגרות]] 5 יחידות ב[[חקלאות]] עם יחידה מעשית בענף בו הם עובדים. בין השאר מגדלים התלמידים [[חסה]], [[בצל ירוק]], [[נענע]] ו[[פטרוזיליה]] בשיטת ה[[הידרופוניקה]] על מצע מים במנותק מן ה[[קרקע]].

בכפר קיים מרכז למידה הפועל בשעות אחר הצהריים והערב, המספק תמיכה לימודית אישית ומלווה בצוות מורים מקצועי, מערך תמיכה רגשית רחב הכולל פסיכולוגים ועובדים סוציאליים וכן פעילויות חברתיות, ביניהן להקת הזמר בניצוחו של [[עופר שריקי]].

== אתרים בכפר הנוער ==
כפר הנוער בן שמן הוכרז כאחד מ-50 אתרי מורשת ותקומה לאומית לשימור.

בשנת [[2012]] נפתח חדר התיעוד ע"ש ריכרד לוינזון - מכיל 40 שנים של תיעוד שנצבר על ידי מר ריכרד לוינזון, בנוסף למסמכים רבים אחרים שנשמרו בכפר ב-87 שנים האחרונות. כיום קיים בחצר חוות הניסיונות מוזיאון לתולדות המקום

ב-[[29 בדצמבר]] [[2014]] נחנך בבריכת המים של הכפר, **המשכן לאומנות - לאה מיכלסון**, בו נמצאים כ-70 מפסליה של האמנית שהתחנכה בכפר.

בנוסף על כך, בכפר הנוער פועלת שלוחה של [[מכינה קדם-צבאית אדרת]].

==גלריית תמונות==
<gallery>
קובץ:Ben-Shaemen 1920s-1930s.jpg|כפר הנוער בשנותיו הראשונות
קובץ:Benshemen.jpg|חדר הקריאה והספרייה בכפר הנוער בן שמן, תחילת [[1945]], מתוך כתבה בעיתון [[הגלגל]]
קובץ:Ben Shemen ca1951.jpg|כפר הנוער בן שמן, בשנת 1951 לערך, כאשר פונה ממקומו במהלך [[מלחמת העצמאות]] ופעל סמוך ל[[כפר ויתקין]]
קובץ:Ben Shemen 4.JPG|הכיכר המרכזית בכפר הנוער, הקרויה על שם [[זיגפריד להמן]]
קובץ:Ben Shemen 3.JPG|שלט הנצחה ליד חדר האוכל בכפר
קובץ:Ben Shemen 5.JPG|"בית ארלוזורוב", הקרוי על שם [[חיים ארלוזורוב]], שביקר בכפר הנוער בבוקר היום שבו נרצח
קובץ:כפר הנוער בן שמן - ככר להמן והחצר הפנימית.jpg|כפר הנוער בן שמן - ככר להמן והחצר הפנימית
File:Albert Einstein's telescope in Ben Shemen youth village.JPG|[[טלסקופ]] שנתרם לכפר על ידי [[אלברט איינשטיין]] ב-[[1928]]
benshemen16.JPG|בית הכנסת (כיום בית תרבות) בתכנון אדריכל [[מרדכי בן חורין]]
קובץ:Leah Michlson 20171004 114722.jpg|בבריכת המים של הכפר, משכן אומנות לאה מיכלסון בבן שמן
knbenshemen17.JPG|[[מגדל מים]]
</gallery>

==ראו גם==
* [[:קטגוריה:בוגרי כפר הנוער בן שמן|רשימת בוגרי הכפר]]
* [[משפט בן שמן]]
* [[שיירת בן שמן]]

==לקריאה נוספת==
* **חטיבת גבעתי במלחמת הקוממיות** הוצאת [[מערכות]], 1959
* **אלתר ולנר: חמושים לפני המחנה - סיפורה של הפלוגה הדתית של חי"ש תל אביב**, הוצאת [[משרד הביטחון – ההוצאה לאור]], 1984
* אוריה בן־ישראל, **בן שמן - חממה להתחלות רבות**, בתוך: [[זאב ענר]] (עורך), **סיפורי בתים''': סיפורם של שבעים בתים בתולדות ההתיישבות, משרד הביטחון – ההוצאה לאור, 1988, עמ' 231–233

## קישורים חיצוניים

* 
* 
* כפר הנוער בן שמן באתר המועצה האזורית חבל מודיעין
* מיכאל יעקובסון: סקירה על בית הכנסת בכפר הנוער בן שמן, באתר 'חלון אחורי', 16 במרץ 2016
*  קייטנות ומחנה צופים בבן שמן, יומני כרמל 1935
*  שלושים שנה לבן שמן, עם המנהל זיגפריד להמן, סרטי גבע, ארכיון שפילברג, 1957 (התחלה 2:42)
* 
* 

## הערות שוליים

קטגוריה:יישובים שהוקמו ב-1927
בן שמן
קטגוריה:מבנים ואתרים שתכנן פריץ קורנברג
*
קטגוריה:מעוטרי נס הקוממיות
...